צ'רלי מגירה

גבריאל (גבי) אבודרהם (10 באוקטובר 1972 – נובמבר 2016), הידוע בשם הבמה צ'רלי (או צ'ארלי) מגירה, היה אמן, יוצר ומוזיקאי ישראלי.

== ביוגרפיה ==
גבי אבודרהם נולד בבית שאן למרים מגירה (Meguira), יוצאת קזבלנקה, ולמשה אבודרהם, יוצא מרקש. אבודרהם גדל בעפולה ומאוחר יותר עבר לגדעונה. בגיל 14 החל ללמוד בפנימייה בכפר סבא.

ב־1994 הקים אבודרהם עם נתן גרופר את ההרכב The Shnek. ההרכב פעל עד 1997.

אלבום הבכורה של מגירה, "דה אבטומטיק מיסטרזינגר ממבו שיק", הוקלט בביתו בחורף 2000. את השיר השני באלבום, "אתמול היום ומחר", הפיקו והקליטו יותר משנה קודם לכן "נערי ההפקר" (מגירה ובועז גולדברג) בהקלטת השיר ניגן בפסנתר, הזמר והמוזיקאי שי נובלמן. באותה תקופה החל לאמץ את שם הבמה צ'רלי מגירה (Charlie Megira), שהפך להיות מזוהה עימו עד מותו.

את הופעת הבכורה בשם הבמה ערך מגירה במועדון הפטיפון שבתל אביב ב־29 בנובמבר 2001. הזמר שי נובלמן, שהופיע במועדון באותו הערב, הזמין אותו להעלות את המופע הפותח.
באותה שנה הכיר אבודרהם את מיכל קהן. השניים היו לבני זוג ושיתפו פעולה על הבמה ובהקלטות שונות.

ב־2004 שיחק בסרט הקולנוע "ריקי ריקי", שבו השתתפה גם קהן. אחותה, השחקנית דלית קהן, שיחקה בתפקיד הראשי.

בנובמבר 2011 נשא אבודרהם לאישה את סרה סמסון אחרי כמה חודשים של היכרות. כעבור שנה עבר הזוג לברלין. לשניים נולד בן, אדריאן. לאחר לידתו של אדריאן בילה מגירה את זמנו בין הופעות בברלין, בישראל ובצפון קרוליינה. ב־2011 שיתף פעולה עם הבמאי ארי פולמן ועם מלחין הפסקולים מקס ריכטר בפסקול הסרט "כנס העתידנים".<ref>[https://youtu.be/ed785eWUCik Max Richter recording sessions for The Congress (Classical Music / Minimal Music / Classical Modern)]</ref>

ב־8 בנובמבר 2016 נמצא אבודרהם מת בדירתו בברלין,<ref></ref> לאחר ששם קץ לחייו. הוא נטמן בישראל בעקבות מאבק על מקום קבורתו ועל אופי הטקס.<ref>"[https://www.kikar.co.il/world-news/214533 סערה בקהילה היהודית בברלין סביב קבורתו של האמן הישראלי צ'רלי מגירה]", כיכר השבת, 14 בנובמבר 2016</ref>

ב־2019 יצא הסרט "מחר כבר עבר", שבו תיעד המוזיקאי והמבקר בועז גולדברג את חייו של מגירה ואת גוף היצירה שלו לאורך השנים.<ref>[https://www.cinema.co.il/series/מחר-כבר-עבר-vod/ הסרט] באתר הסינמטק</ref><ref>[https://docs.org.il/movie/מחר-כבר-עבר/ הסרט] בקטלוג הקולנוע הדוקומנטרי הישראלי</ref><ref>[https://nfct.org.il/blog/movies/מחר-כבר-עבר/ הסרט] באתר הקרן החדשה לקולנוע וטלוויזיה</ref> מאוחר יותר באותה שנה יצא בלייבל Numero Group<ref>[https://numerogroup.com/blogs/stories/charlie-megira-a-sun-shining-backwards האלבום] באתר הלייבל</ref> האוסף Tomorrow's Gone, המכיל 24 שירים מכל שנות הקריירה של מגירה.

== דיסקוגרפיה ==
==== אלבומים ====
2001 – צ'רלי מגירה, "דה אבטומטיק מיסטרזינגר ממבו שיק"

2003 – צ'רלי מגירה, "פרגמנטים רוקנרוליים"

2006 – צ'רלי מגירה ונערת ההפקר, "Charlie Megira und Hefker Girl"

2009 – צ'רלי מגירה והמודרן דאנס קלאב, "Love Police"

2014 – צ'רלי מגירה והבית שאן וואלי הילביליז, "The End of Teenage"

2015 – צ'רלי מגירה והבית שאן וואלי הילביליז, "Boom Chaka Boom Boom"

לאחר מותו – מהדורות ויניל של הלייבל Numero Group

2019 – צ'רלי מגירה, "Tomorrow's Gone" (אוסף)

הוצאות מחודשות

2022 – צ'רלי מגירה, "דה אבטומטיק מיסטרזינגר ממבו שיק"

2023 – צ'רלי מגירה ונערת ההפקר, "Charlie Megira und Hefker Girl"

== קישורים חיצוניים ==

* 
* עדי סמריאס, [https://timeout.co.il/המסע-האחרון-של-צרלי-מגירה/ פרגמנטים מחיים רוקנ'רוליים: המסע האחרון של צ'רלי מגירה]. טיים אאוט תל אביב, 17 בנובמבר 2016
* צ'רלי מגירה [https://youtu.be/EdtvV7UV-tw פוגש] את ג'ימי טראש
* [https://thebaybridged.com/2014/05/09/interview-charlie-megira-concludes-his-first-us-tour-in-sf/ ראיון] עם צ'רלי מגירה ב־The Bay Bridged
* [https://suzidante.wixsite.com/charliemegira אתר הנצחה לגבי אבודרהם / צ'רלי מגירה] שהקימה אחותו, סוזן שפרון אבודרהם
* [http://www.rnr666.hu/magazin/20141113/dynamite-rock# ראיון] עם צ'רלי מגירה באתר rnr666
* [https://www.mixcloud.com/KolHacampus106fm/%D7%A0%D7%A4%D7%95%D7%9C%D7%90%D7%95%D7%9F-%D7%A2%D7%9D-%D7%9C%D7%90%D7%95%D7%9F-%D7%A4%D7%9C%D7%93%D7%9E%D7%9F-%D7%9C%D7%96%D7%9B%D7%A8%D7%95-%D7%A9%D7%9C-%D7%A6%D7%90%D7%A8%D7%9C%D7%99-%D7%9E%D7%92%D7%99%D7%A8%D7%94-10112016/reposts/ תוכנית הרדיו "נפולאון" לזכרו של צ'ארלי מגירה], "קול הקמפוס", 10 בנובמבר 2016
* 
* [https://skug.at/smile-now-cry-later-the-story-of-charlie-megira/ ריאיון] עם יוצר הסרט "מחר כבר עבר", בועז גולדברג, במגזין האוסטרי Skug

== הערות שוליים ==

קטגוריה:מוזיקאים ישראלים
קטגוריה:מתאבדים ישראלים: אמנים
קטגוריה:מועצה אזורית הגלבוע: אישים
קטגוריה:ישראלים שנולדו ב-1972
קטגוריה:ישראלים שנפטרו ב-2016